“KAFOLAT” DAVLAT-AKSIYADORLIK SUG‘URTA KOMPANIYASINI TAShKIL ETISh TO‘G‘RISIDA

Aholining, korxonalar, tashkilotlar va muassasalarning sug‘urta xizmatlariga ehtiyojlarini yanada to‘la qondirishni ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Moliya vazirligi, “O‘zagrosug‘urta” davlat-aksiyadorlik sug‘urta kompaniyasining, “O‘zbekinvest” eksport-import milliy sug‘urta kompaniyasining, “Asaka” aksiyadorlik-tijorat bankining va Xalq bankining ochiq turdagi aksiyadorlik jamiyati sifatidagi “Kafolat” davlat-aksiyadorlik sug‘urta kompaniyasini tashkil etish to‘g‘risidagi taklifiga rozilik berilsin.
 Muassislar tomonidan boshlang‘ich ustav fondi 500 mln so‘m miqdorida e’lon qilinganligi ma’lumot uchun qabul qilinsin, shu jumladan:
 Moliya vazirligi 50 mln so‘m; 
 “O‘zagrosug‘urta” davlat-aksiyadorlik sug‘urta kompaniyasi 300 mln so‘m; 
 “O‘zbekinvest” eksport-import milliy sug‘urta kompaniyasi 50 mln so‘m; 
 “Asaka” aksiyadorlik-tijorat banki 10 mln co‘m; 
 Xalq banki 10 mln so‘m; 
 aksiyalarni erkin sotish, shu jumladan, xorijiy investorlarga 80 mln so‘m. 
 2. Kafolat” davlat-aksiyadorlik sug‘urta kompaniyasi sug‘urtaning majburiy davlat turlarini o‘tkazishga vakil qilinsin.
 Sug‘urtaning majburiy va ixtiyoriy turlari “Kafolat” davlat-aksiyadorlik sug‘urta kompaniyasi tomonidan qonun hujjatlarida belgilangan tartibda amalga oshiriladi.
 4. Belgilansinki, “Kafolat” davlat-aksiyadorlik sug‘urta kompaniyasining ijro etuvchi organi Bosh direktor boshchilik qiladigan Direksiya hisoblanadi, Bosh direktor O‘zbekiston Respublikasi Moliya vazirining taqdimnomasiga binoan Vazirlar Mahkamasi tomonidan tayinlanadi.
 5. Kafolat” davlat-aksiyadorlik sug‘urta kompaniyasi, uning ijro etuvchi apparati tuzilmasi va kompaniya xodimlari soni kompaniyaning Kuzatuvchi kengashi tomonidan belgilanadi.
 6. “Kafolat” davlat-aksiyadorlik sug‘urta kompaniyasi bir oy muddatda ta’sis majlisini o‘tkazsin va o‘z faoliyati Ustavini belgilangan tartibda qabul qilsin.
 7. O‘zbekiston Respublikasi Adliya vazirligi “Kafolat” davlat-aksiyadorlik sug‘urta kompaniyasini ochiq turdagi aksiyadorlik jamiyati sifatida belgilangan tartibda ro‘yxatdan o‘tkazsin.
 8. Ma’lumot uchun qabul qilinsinki, “O‘zagrosug‘urta” davlat-aksiyadorlik sug‘urta kompaniyasining shahar bo‘linmalari egallab turgan xizmat binolari uning ustav fondiga ulushi sifatida “Kafolat” sug‘urta kompaniyasiga beriladi.
 9. O‘zbekiston Respublikasi Aloqa vazirligi bir oy muddatda “Kafolat” davlat-aksiyadorlik sug‘urta kompaniyasi Direksiyasini aloqa vositalari, shu jumladan, hukumat aloqa vositalari bilan ta’minlasin.
 10. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.S. Hamidov zimmasiga yuklansin.